Yhtiöllämme on uusi strateginen aloite markkinaosuuden kasvattamiseksi, merkkiuskollisuuden maksimoimiseksi sekä aineettomien voimavarojen parantamiseksi.
Tavoitteiden saavuttamiseksi olemme käynnistäneet uuden projektin --
johon tarvitsemme 7 punaista viivaa.
Ymmärtääkseni yrityksenne voi auttaa meitä tässä asiassa.
Totta kai!
Walter tässä toimii projektipäällikkönä. Walter, mehän voimme tehdä tämän, eikö niin?
Kyllä, totta kai.
Anderson tässä on asiantuntijamme kaikissa punaisiin viivoihin liittyvissä asioissa.
Me toimme hänet tänne kertomaan mielipiteensä.
Mukava tavata! No, kaikkihan tuntevatkin jo minut.
Tässä on Justine, yrityksemme muotoiluspesialisti.
Moi...
Teidän pitäisi piirtää seitsemän punaista suoraa viivaa --
kaikkien on oltava kohtisuoria; osa vihreällä musteella ja osa läpinäkyvällä. Onnistuisiko tämä?
Ei. Pahoin pelkään, että --
Äläpä hätäile, Anderson! Tehtävä on määritetty ja se täytyy suorittaa loppuun asti.
Olethan sentään asiantuntija.
"Punainen viiva" vihjaa että viiva olisi punainen. Punaisen viivan piirtäminen vihreällä on --
No, jos ei nyt aivan täysin mahdotonta, niin ainakin melko pitkälti mahdotonta.
Mutta mitä nyt edes tarkoittaa: "mahdoton"?
Siis onhan perin mahdollista, että on esimerkiksi värisokeita ihmisiä --
joille viivojen värillä ei ole periaatteessa merkitystä.
Mutta olen aika varma, että teidän kohdeyleisönne ei koostu ainoastaan heistä.
Eli periaatteessa se olisi mahdollista.
Minäpä yksinkertaistan:
Viiva itsessään voidaan piirtää millä tahansa musteella --
mutta jos haluatte punaisen viivan, pitää käyttää punaista mustetta.
Entä jos piirtäisimme ne sinisellä musteella?
Se ei myöskään toimisi. Sinisellä piirtämällä saadaan sinisiä viivoja.
Ja mitä tarkoititte läpinäkyvällä musteella?
Kuinka sen nyt selittäisi?
Varmaan ymmärrätte, mitä "läpinäkyvä" tarkoittaa?
Joo, kyllä.
Ja mitä "punainen suora viiva" tarkoittaa, toivottavasti sitä ei tarvitse selittää?
Tietenkään ei.
No... teidän pitää piirtää punaisia viivoja, läpinäkyvällä musteella.
Voisittekohan kertoa, miltä lopputuloksen pitäisi näyttää?
No niin, Anderson! Ei tämä mikään lastentarha ole?
Eipäs enää tuhlata aikaa joutavaan kinasteluun.
Tehtävä on määritetty, ja se on ihan päivänselvä.
Joten, jos sinulla on erityisempiä kysymyksiä, niin anna tulla!
Sinähän se asiantuntija olet.
Okei, sivuutetaan se väri toistaiseksi.
Mainitsitte myös jotain kohtisuoruudesta...?
Seitsemän suoraa viivaa, kaikki ehdottomasti kohtisuoria.
Mitä vastaan?
Öö, kaikkea. Myös toisiaan vastaan.
Luulin että tiedät mitä kohtisuorat tarkoittavaa!
Tietenkin hän tietää. Hänhän on asiantuntija!
Kaksi suoraa viivaa voivat olla keskenään kohtisuoria.
Kaikki seitsemän eivät voi olla samanaikaisesti kohtisuoria keskenään.
Minäpä näytän.
Tässä on suora viiva, eikö?
Kyllä.
Ja toinen. Onko se kohtisuorassa ensimmäisen kanssa?
No tuota...
Kyllä, se on kohtisuorassa.
Juuri niin!
Odottakaas... vielä kolmas suora viiva: onko se kohtisuorassa ensimmäiseen?
Kyllä se on! Mutta se ei mene ristiin toisen viivan kanssa. Ne ovat samansuuntaisia.
Eivät kohtisuoria!
Niinpä taitaa olla.
Siinäpä se. Kaksi suoraa viivaa voivat olla kohtisuoria --
Saisinko kynän?
Entäs tämä?
Tuohan on kolmio...
Se ei todellakaan koostu kohtisuorista viivoista.
Ja siinä on vain kolme suoraa viivaa, ei seitsemän.
Miksi ne ovat sinisiä?
Todellakin. Mietin ihan samaa itsekin.
Minulla on vain sininen kynä. Tämä oli vain havainnollistava --
No siitähän se johtuu, viivasi ovat sinisiä. Piirrä ne punaisella musteella.
Ei se ratkaise varsinaista ongelmaa.
Mistä voit tietää ennen kuin kokeilet?
Piirretään ne punaisella musteella ja katsotaan sitten uudestaan.
Minulla ei ole punaista kynää mukana --
mutta olen varma, että punaisella musteella tulisi sama lopputulos.
Etkös äsken sanonut että punaisia viivoja voi piirtää vain punaisella musteella?
Itse asiassa, kyllä, kirjoitin sen tänne muistiinkin!
Ja nyt haluat piirtää niitä sinisellä musteella. Kutsuisitko näitä punaisiksi viivoiksi?
Nyt taidan ymmärtää. Ei ole enää kyse väreistä, eikö niin?
Taidat nyt tarkoittaa sitä, mikäs se oli: koh-koh, tis-tis --
Kohtisuoruutta, kyllä!
No niin, nyt olet saanut kaikki ihan pihalle.
Eli mikä varsinaisesti estää meitä tekemästä niin?
Geometria
Ei siitä tarvitse välittää!
Meillä on tehtävä. Seitsemän punaista viivaa. Ei 20, ainoastaan seitsemän.
Anderson, ymmärrän, että olet kapean sektorin asiantuntija, etkä siten hahmota kokonaiskuvaa.
Mutta ei kai se voi olla vaikeaa piirtää seitsemää viivaa!
Juuri niin. Anna joku ehdotus!
Ei millään pahalla, mutta kuka tahansa tauno voi kritisoida. Sinä olet asiantuntija, joten se ei riitä!
Hyvä on. Mitä jos piirtäisin kaksi täydellisen kohtisuoraa punaista viivaa --
jonka jälkeen piirrän ne loput viivat läpinäkyvällä musteella?
Ne olisivat näkymättömiä, mutta piirtäisin ne kuitenkin.
Kävisikö tällainen?
Kyllä, se sopii meille.
Joo, mutta ainakin pari vihreällä musteella.
Niin, ja minulla olisi vielä yksi pyyntö.
Voisitko piirtää yhden viivoista kissanpennun muotoiseksi?s
Minkä?
Kissanpennun muotoiseksi.
Markkinatutkimus kertoo, että käyttäjämme pitävät söpöistä eläimistä. Olisi hyvä, jos --
Eeii...
Miksi?
Okei, voin tietenkin piirtää teille kissan.
En ole mikään taiteilija, mutta voin yrittää.
Mutta se ei olisi mikään suora viiva enää. Se olisi kissa.
Suora ja kissa. Ne on kaksi aivan eri asiaa.
Kissanpentu. Ei kissa, vaan kissanpentu.
Se on pieni, söpö, halittava. Kissat puolestaan ovat --
Ei sillä ole mitään väliä!
Anderson, kuuntele nyt edes loppuun asti!
Hän ei ole edes puhunut loppuun, ja sanot jo "Ei!"
Ymmärsin kyllä idean, mutta ei vain ole mahdollista piirtää suoraa viivaa, joka muistuttaisi kissaa...npentua.
Entä lintua?
Eli, mihinkäs me päädyimme? Mikä on lopputulos?
Seitsemän punaista viivaa, kaksi punaisella musteella, kaksi vihreällä ja loput läpinäkyvällä.
- Menikö kaikki oikein? - Kyllä.
Mahtavaa! Siinä taisikin sitten olla kaikki?
Ai niin joo, meinasi unohtua, meillä on myös punainen ilmapallo.
Olisiko se mahdollista saada täytettyä?
Mitä tekemistä minulla on ilmapallojen kanssa?
Se on punainen.
Anderson, pystytkö vai etkö pysty tekemään tätä? Yksinkertainen kysymys.
No, tietenkin pystyn, mutta --
Mahtavaa. Järjestä liikematka, me katamme matkakulut --
mene sinne paikan päälle, ja täytä se ilmapallo.
No tämäpäs oli antoisa palaveri, kiitokset kaikille!
Voisinko vielä kysyä yhtä asiaa?
Kun täytät sitä ilmapalloa, voisitko puhaltaa sen kissanpennun muotoiseksi?
Totta kai voin!
Minä voin tehdä mitä vain. Minä voin tehdä IHAN mitä vain.
Olenhan sentään asiantuntija!